Pektinbontás savazás
Mindkét eljárás szinte nélkülözhetetlen, ha a cefre hibátlan kierjesztése a cél, vagy épp egy lúgos cefrével van dolgunk Jó példa erre a körte.
Vannak gyümölcsök, melyek különösen sok szilárd szerkezetűek, (birs, alma, körte, szilva) ezért nehezen eresztenek levet, illetve levük viszkózus marad, ami nehezíti az élesztőgombák működését.
Pektinbontás.
A pektin a növények sejtfalában található, a sejtek egymáshoz kötését, tapadását idézi elő.)
A pektin elbontásával {sejtszövet szétesik, cefre folyékonyabbá válik, az erjedési folyamata megindul-felgyorsul} jobb kihozatalt és egészségesebb erjedést tudunk biztosítani. A pektin bontására különféle enzimeket használunk (folyékony, por alakú), vízben feloldva.
Ezeket mezőgazdasági, illetve gazdaboltokban lehet beszerezni.
Savazás.
Célja: az élesztők és enzimek számára megfelelő, ám a káros mikroorganizmusok részére hátrányos pH környezet kialakítása.
Vannak gyümölcsök (szilva, cseresznye, barack, körte, málna, bodza eper, szeder, szamóca) melyeknek alacsony a savtartalma (PH értéke) , ezért a cefrét „savazni kell”, mert a savszegény cefrében elszaporodhatnak a káros mikroorganizmusok (ecetsav baktériumok), és ahol erre van esély ott nagy valószínűséggel el is fognak szaporodni. A 3-3,2 körüli pH érték a megfelelő, mert ezen érték körül még hatékonyan dolgoznak az élesztők és az esetlegesen a cefréhez adagolt enzimeknek is még megfelelő ez a környezet, míg a káros baktériumoknak nem megfelelő sem az életben maradáshoz, sem a szaporodáshoz. (semleges pH: ok)! Én kénsavat használok. (33%-ost)  Ebből kb 1-1,5dl szükséges, egy mázsa savszegény gyümölcshöz. Először a savat kb 1-2 liter langyos vízben eloldom. (nehezen fog menni) Ezután keverem a hígított savat a cefréhez, és újra megmérem a PH értékét. Általában ez elég szokott lenni.
Ha a cefrét kierjedését követően nem tudjuk azonnal lefőzni, vagy  hosszabb ideig tárolni kell, (nem kapunk csak késői időpontot a főzdébe) akkor utólag is alkalmazhatunk savas kezelést a 2,8-3-as pH beállításához!
Savpótlók: citromsav, foszforsav, almasav,(kénsav). A cefre pH-ját indikátorpapírral, vagy a forgalomban lévő digitális PH mérővel ellenőrizhetjük!
(ne féljünk a savak használatától. Ezek elpárolgási hőmérséklete jóval 200 fok felett van, tehát a párlatba NEM kerülhet bele!
Fontos: amennyiben enzimet, savat és élesztőt is teszünk a cefréhez, akkor ebben a sorrendben tegyük !!
Cefre cukrozása
Újabb, olyan érdekes kérdést kezdünk feszegetni, ami szintén megérhet egy fejezetet..
A cefrénkbe került plusz cukor sok vitát váltott már ki a szakemberek körében is. Vannak vélemények, mely szerint a cefrébe ne kerüljön kívülről hozzáadott (bármilyen) cukor, mert akkor már nem az igazi a pálinka. Vannak akik azt javasolják, (bérfőzdéstől hallottam) hogy 8-10% cukor szükséges a jó pálinkához. Ezt a véleményt is értem, mivel adott cefremennyiség mellett lényegesen több liter párlat keletkezik, és mivel a főzdében liter után fizetünk, ez mindenképpen jót tesz. A főzdés pénztárcájának Azt mindenképp érdemes megjegyezni, hogy minden kiló hozzáadott cukor, kb 0,7 liter plusz párlatot eredményez. Hogy ez jó vagy sem, a döntést Rád bízom.
De akkor mi is lehet az igazság?
Hadd idézzek fel egy történetet, a cefre cukrozása témában, mielőtt válaszolnék. Mivel gyümölccsel aránylag jól el vagyok látva, megengedhettem magamnak egy kísérletet.

Tehát azt hiszem nyugodtan kimondhatjuk: a  cefre enyhe, (3-4%-os) cukrozása jót tett a pálinkának. Aztán természetesen elárultam nekik, hogy melyikben mi volt, de ez újabb kérdést vetett fel. Miért is lehetett az, hogy a cefre cukrozása javított a pálinka minőségén, élvezhetőségén? Hosszú beszélgetés után, arra lyukadtunk ki, hogy a 3-4% oldott cukor,(a cefrében) jó hatással van a pálinka ízére, illatára. 
DE MIÉRT IS?
Tovább tanakodva, szakemberekkel folytatott eszmecserék sora vezettek ahhoz a véleményhez, hogy ez azért lehet, mert a mérsékelt mennyiségű cefre cukrozása miatt a cefre egy  megemelkedett alkoholtartalmat kapott. Ez a megemelkedett alkoholtartalom, jobban “kilúgozta” a gyümölcsből az ízeket, aromákat. Persze ez is csak egy határig igaz. A 8%-os már nem volt jó. No akkor térjünk vissza kezdeti kérdésünkre. Meghozza-e a cefre cukrozása, a hozzá fűzött reményeket? Kell, vagy nem kell a plusz cukor a cefrébe?
Azt hiszem a válasz a sorok közt van 
A lényeg, hogy amennyiben kerül a cefrébe cukor, akkor a hozzáadott cukrot, mindig vízben oldott, (szirup) állapotban tegyük a cefrébe, a FŐERJEDÉS UTÁN. Tehát, az erjedés 4.-5. napján. Ekkor langyos vízben oldjuk fel a cukrot, és lassú keverés mellett öntsük a cefréhez. Azért kell feloldani mert a “szárazon bejuttatott cukor, képes akár le is állítani az erjedést! Nyilván sokan emlékszünk nagymamáinkra akik mindenféle hozzáadott tartósító anyag nélkül, CSAK rászórt cukorral tartósították pl az epret.
Annyi cukrot szórtak az üvegben lévő gyümölcsre, hogy annak mennyisége szinte “megölte” az élesztőket, és ezért nem forrt, erjedt meg a gyümölcs az üvegeben. Nehogy ebbe a hibába essünk!
És hogy miért a 4-5.napon adjuk hozzá a cukrot? Azért, hogy az élesztőink, először a főerjedésben lévő cefréből, a gyümölcs SAJÁT cukrát alakítsák át nekünk alkohollá! Aztán jöhet a “szükséges plusz”, ha gondolod.
Cefre lepárlása
Honnan is tudhatjuk, hogy kész a cefre? Én úgy szoktam megnézni, hogy a hordóba eresztett égő gyufa,(öngyújtó) már nem alszik el a termelődő Co-tól. Vagy. A “bunda” már lesüllyedt. Ezek a biztos jelei a cefre teljes kiforrásának (megfordult a cefre)). Indulhat a cefre lepárlása. No ekkor lesz szükségünk egy pálinkafőzőre, melybe belemerjük, és lefőzzük az oly sokat dédelgetett, naponta megkevert cefrénket. Most fog fizetni cefrénk, a sok törődésért amit tőlünk kapott. Első körben a célunk, hogy a cefréből, minden alkoholt kinyerjünk. Nincs elválasztás, nincs “rézeleje”, csak alkohol kinyerés. 
Első dolgunk az legyen, hogy ellenőrizzük a cefrénk sűrűségét. Sajnos néha előfordul, hogy szinte egyáltalán nem esik eső. Ez sokszor okoz “száraz” cefréket, lészegény gyümölcsöket. A szilvával, barackkal nem szokott gond lenni, de az almatermésűek (alma, körte, birs) nagyon lészegények lehetnek, mely vízhiányt nekünk kell pótolnunk a cefrébe. Ennek több oka is van. Az egyik, hogy az élesztőknek olyan közeget teremtsünk, hogy akadály nélkül “közlekedhessenek” a cefrében. A pektinbontó is akkor tudja kifejteni a sejt szintű bontó tevékenységét, ha egy híg keverékbe kerül. Tehát a fent említett gyümölcsöket fel kell hígítanunk erjesztés alatt. De most nem erről lesz szó, hiszen kész a cefrénk. Merjük az üstbe, és indulhat a  Cefre lepárlása. Kezdjük  el a benne lakozó alkohol lepárlását.
Az alszesz mennyisége,egy helyesen vezetett erjesztés esetén, általában a beöntött cefre 20-25%-a lesz. Ha van párahőmérőnk, nem kell az “öregek módszerét” alkalmaznunk, hogy aszongya: “ha rálöttyintem a lefolyó párlatot a forró sisakra, és ha már az nem gyullad meg, kész a főzés”, hanem egyszerűen 98,5 foknál, vagy 10%-os lefolyó alkoholtartalomnál, abbahagyhatjuk a főzést. A cefre lepárlása egy célt kell hogy lebegtessen szemünk előtt: Minden alkoholt kinyerni a cefréből. Ami meg benne maradt, az már nem éri meg a melegítést.
Ha ezzel megvagyunk, (én egy vödörbe szoktam engedni az  alszeszt), jöhet a kozmaolaj leválasztás. Ez nagyon fontos!!! Azért vödörbe, mert ennek széles a szája. Könnyebben leitathatom az alszesz tetejéről, a rajta úszkáló olajat. (mint húsleves tetején a zsír) Általában papírzsepit, vagy Ágnes papírtörlőt használok. 6-7 db elég szokott lenni az olajtalanításhoz. Egyszerűen “rádobom” az alszesz tetején úszó olajra, és azzal a mozdulattal le is kapom róla. A papír magához rántja az olajat. Ha a cefre lepárlása befejeződött, jöhet a finomítás……
Pálinkafőzés finomítás
No akkor kezdjük.
Kezdjük el a lefolyt alszeszünk finomítását, amit azért teszünk, hogy pálinkánk megteljen ízekkel, zamatokkal, és elválasszuk a nem kívánt párlatrészektől. Mindjárt kezdjük is azzal, hogy megmérjük az alszeszünk szeszfokát. Ha 20-25%-os, nincs tennivalónk. Ha több akkor viszont ki kell hígítanunk erre, vagy ezt megközelítő értékre, hogy a pálinkafőzés finomítás megkezdődhessen. A hígításhoz  BÁRMILYEN, akár csapvíz is megfelel. Ez két dolog miatt fontos. Az első, hogy mert ha nem hígítjuk ki, akkor nem lesz igaz amit a következőkben mondok!
A rézeleje (ami ugye metilalkoholban gazdag párlatrészt jelent),  25%-os alszeszt feltételezve a finomításkor, az alszesz kb 0,5%-a  lesz.
Ezután jön az elő párlat. Ez leginkább a régi ragasztóra, a  Technokolra, vagy körömlakklemosóra,(aceton) emlékeztető szagú folyadék. Ez sem véletlen, mert magas az etil-acetát tartalma! Ez szintén (25%-os alszeszt feltételezve) kb 1%-a lesz az üstbe beöntött anyag mennyiségének. Tehát a pálinkafőzés finomítás lényeges feltétele a kihígítás.
A másik dolog amiért fontos a kihígítás, mert a hígabb alszesz finomításakor, élesebb határvonal lesz, az egyes párlatrészek között. Nem, vagy nem elégségesen hígított alszesznél az egymás után lefővő frakciók, jobban összemosódnának, ezzel megnehezítve a pontos elválasztást. Ezzel esetlegesen kidobnánk értékes párlatrészeket, a pálinkafőzés finomítás során. Az is fenn állhat, hogy olyan rész kerülne a középpárlatukba, ami nem belevaló.
Ezeket a részeket külön kell választani a pálinkafőzés finomítás folyamán, a majdani pálinkánktól! Nem belevaló, zavaró, minőségrontó, és akár az egészségre is káros lehet. Ezek csak körülbelüli értékek, az igazán jó pálinka nem nélkülözheti a “gazda ízlelését”! A pálinkafőzőt alszesz főzésekor, nyugodt szívvel szinte teletölthetjük, mivel az alszesz már nem fog felhabzani. Ha a rézelejét és az előpárlatot elvettük, (a 25%-ra hígított alszesz, kb 1,5%-át!!!), jöhet az igazi pálinka, a középpárlat.
Na ez kell nekünk! Ezt isszuk.
Ízleléskor, ez kellemes, gyümölcsre emlékeztető ízű,  illatú, de még erős. Ezt én úgy szoktam kóstolni, illatozni, hogy a kifolyó párlatot az ujjamra folyatom. Mivel kezünk meleg, ezért intenzívebben illannak el róla az illatok. (lásd az asszonyok is a csuklójukra fújják a parfümöt, mikor szeretnék kipróbálni az illatát mert magasabb azon testtáj hőmérséklete) A  pálinkafőzés finomítás nem nélkülözhet az igazán jó szaglást! Nagyon pontosan el lehet választani így a párlatrészeket. Persze kóstolni is szoktam, az ujjamról. Aztán valahol 45% körül,(párahőmérőn ez 93-94 fok) elkezdhetjük az utópárlat elválasztását. Ez nem törvény! Minden alszesznél máshol indul meg az utópárlat. Na itt már ott kell lennünk, és kóstolni, kóstolni, kóstolni. A  pálinkafőzés finomítás nem nélkülözheti jelenlétünket.
Mikor megérzünk egy nem odavaló, mosogatólére hajazó, savanykás a szakirodalom szerint “főtt,fazékízt”, illatot, na akkor jött el az idő az utópárlat elválasztására. Hibás felfogás, ezzel a “trutyival” visszaengedni a pálinkánkat 50 térfogat százalékosra! A pálinkafőzés finomítás célja, pont az, hogy ezeket a párlatrészeket leválasszuk. Pálinkánkat inkább desztillált vízzel (gyógyszertárival és nem benzinkutassal!) vagy Szentkirályival (buborékmentessel) szoktam beállítani a kívánt erősségűre. A kihígítást óvatosan végezzük. Kívánatos, hogy a párlat, és a víz kb egyforma hőmérsékletű legyen! Mindig a pálinkához öntsük a vizet, és sohasem fordítva. Lassú kevergetés mellett, folyton mérve a szeszfokot, érjük el az általunk jónak vélt töménységet. Ez mindenkinél más lehet. A pálinkafőzés finomítás, pont ezt a szabadságot adja meg nekünk. Magam 48-50%-ra szoktam beállítani a szeszfokot. Hogy melyiket hova, azt a pálinka fajtája határozza meg.
Ezzel be is fejeztük, a pálinkafőzés finomítás témát. Ha egyéb kérdés lenne, a fórumunkon szívesen válaszolok.
Hűtő tartály
Miklóssal egyetértve, annyival egészíteném ki, hogy én nem csinálnék a hűtőnek tetőt. Ha így teszel és a hűtő felső harmadába beépítesz egy leeresztő csapot, akkor roppant víztakarékosan tudsz főzni. 
A nyitott tetőn teletöltöd a hűtőt. Amikor a felső harmad átmelegedett, hogy már a hűtő falán (is) érezhető, akkor a csap segítségével a csap szintjéig leereszted a vizet és a nyitott tetőn újra teletöltöd. Így mindig ott lesz a leghidegebb a víz, ahol a párák belépnek a hűtőbe. Ez gyakorlati tapasztalás, bízhatsz benne.
Acetonos pálinka:
Szerintem itt alkalmazható az újrafinomítás, mivel az aceton forrpontja 56 °C. Valszeg rosszul lett cefrézve (túl sok aceton keletkezett) és kevés előpárlat lett elvéve. Higítsd vissza 20-30 %-ra és párold le újra. De lehet, valaki mond jobbat.

	alma
	10
	meggy
	10

	birs
	9
	őszibarack
	8

	bodza
	6
	sárgabarack
	12

	bor
	18
	seprő
	16

	cseresznye
	8
	szilva
	14

	erdei gyümölcs
	6
	szőllő
	16

	gabona
	60
	törköly
	12

	körte
	9
	vegyes
	12

